ดักเก็บRATCHปันผลหรู1.15บ. ก่อนXDพรุ่งนี้ การันตีงบฯปีนี้แกร่ง
ดักเก็บ RATCH ปันผลหรู 1.15 บ./หุ้น ก่อนขึ้น XD พรุ่งนี้ (31 ส.ค.) ด้าน โบรกฯ เชียร์ "ซื้อเก็งกำไร" ให้เป้า 59 บาท ชูหุ้นปันผลดี คาดกำไรปีนี้โตแตะ 6.7 พันล้านบาท หลังรับรู้รายได้โครงการหงสาเต็มปี มีโอการขยายการลงทุนต่างประเทศเพิ่ม
30 ส.ค. 2560

“ข่าวหุ้นธุรกิจออนไลน์” ได้ทำการสำรวจข้อมูลบทวิเคราะห์ของบริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH หลังเตรียมขึ้นเครื่องหมาย XD ในวันที่ 31 ส.ค.60 โดยจะจ่ายปันผลเป็นเงินสดในอัตรา 1.15 บาทต่อหุ้น และกำหนดจ่ายเงินปันผลในวันที่ 31 ส.ค.60 ทั้งนี้อัตราเงินปันผลตอบแทน ณ วันที่ 28 ส.ค.60 อยู่ที่ 4.23%
โดยนักวิเคราะห์ มองว่า แม้ราคาหุ้น RATCH จะมีอัพไซด์จำกัด แต่ยังมีความน่าสนใจในการลงทุน โดยยังถือว่า Laggard ในกลุ่ม ทั้งนี้คาดว่ากำไรปีนี้ยังเติบโตแข็งแกร่ง ซึ่งเป็นผลมาจากการรับรู้รายได้จากโครงการหงสาเต็มปี และยังมีโอกาสขยายการลงทุนใหม่จากโครงการในต่างประเทศเพิ่มขึ้น
ขณะที่ราคาหุ้น RATCH ปิดตลาดวานนี้ (29 ส.ค.) อยู่ที่ 56 บาท บวก 0.50 บาท หรือ 0.90% มูลค่าซื้อขาย 377.57 ล้านบาท
 
โดย RATCH ได้ประกาศจ่ายปันผลจากกำไรสะสม เป็นเงินสดจำนวน 1.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 31 ส.ค.60 และกำหนดจ่ายเงินปันผลในวันที่ 20 ก.ย.60
ขณะที่ นักวิเคราะห์ บล.เอเอสแอล ระบุในบทวิเคราะห์ แนะนำ “เก็งกำไร” RATCH ให้ราคาเป้าหมาย 59 บาทต่อหุ้น และยังคงประมาณการกำไรสุทธิปี 60 ที่ 6.7 พันล้านบาท โดยผลประกอบการยังมีแนวโน้มเติบโตขึ้นเป็นผลมาจากการรับรู้รายได้จากโครงการหงสาเต็มปี หลังเริ่มผลิตไฟฟ้าครบทั้ง 3 หน่วยในช่วง มี.ค. 59 ที่ผ่านมา โดยรายได้ที่เพิ่มขึ้นเพียงพอชดเชยรายได้โรงไฟฟ้าหลักของบริษัท (RATCHGEN) ที่ลดลงตามอายุสัญญาขายไฟฟ้า (PPA)
อย่างไรก็ตาม RATCH ยังมีโครงการที่อยู่ระหว่างการก่อสร้างรวม 877 เมกะวัตต์ ซึ่งจะทยอยเริ่มผลิตไฟฟ้าระหว่างปี 61 – 64 ซึ่งจะทำให้บริษัทมีกำลังผลิตไฟฟ้าเพิ่มเป็น 7,373 เมกะวัตต์ เพิ่มขึ้น 14% จากกำลังผลิตปัจจุบันที่ 6,796 เมกะวัตต์
ขณะที่ RATCH มีเป้าหมายใหม่ที่จะมีกำลังผลิต 1 หมื่นเมกะวัตต์ภายในปี 66 มองว่ามีความเป็นไปได้ ซึ่งนอกจากโครงการที่อยู่ระหว่างการก่อสร้าง 877 เมกะวัตต์ ทั้งนี้ยังมีโอกาสในการแสวงการลงทุนใหม่จากโครงการในต่างประเทศ (การขยายกำลังผลิตในประเทศเริ่มจำกัด) โดยเฉพาะประเทศที่ยังมีความต้องการใช้ไฟฟ้าเพิ่มได้แก่ ลาว อินโดฯ และฟิลิปปินส์ ซึ่งหากเป็นไปตามแผนจะทำให้บริษัทมีกำลังผลิตเพิ่มขึ้นเฉลี่ยปีละ 8% ระหว่างปี 60-66
ส่วนแผนการลงทุนบริษัทมีโครงการที่อยู่ระหว่างการก่อสร้างอีก 877 เมกะวัตต์ (ปี 61 – 64) โดยบริษัทมีเป้าหมายจะเพิ่มกำลังผลิตเป็น 1 หมื่น MW ภายในปี 66 ซึ่งคาดว่าจะเป็นโครงการลงทุนในต่างประเทศ ซึ่งถือเป็นเป้าหมายระยะยาวที่ท้าทายของบริษัท
ขณะที่ RATCH ประกาศจ่ายปันผลเป็นเงินสด 1.15 บาท และจะทำการขึ้นเครื่องหมาย XD วันที่ 31 ส.ค.60 โดยกำหนดจ่ายเงินปันผล 20 ก.ย.60 ขณะที่ทั้งปี 60 ยังคงประมาณการเงินปันผลในอัตรา 2.5 บาทต่อหุ้น โดยถือว่า RATCH ยังคงเป็นหุ้นปันผลดีประเมินเงินปันผลในปี 60 ไว้ในอัตรา 2.5 บาทต่อหุ้น ให้ผลตอบแทน 4.5%
ทั้งนี้ราคาหุ้น RATCH ยังถือว่า Laggard จากกลุ่มโดยปัจจุบันซื้อขายเพียง 0.12xPBV/ROE ขณะที่แนวโน้มผลประกอบการ 5 ปี ยังมีอัตราการเติบโตเฉลี่ย 8.2% ทำให้ RATCH ยังมีความน่าสนใจในการลงทุน